સૌરાષ્ટ્ર વેપાર ઉદ્યોગ મહામંડળના પ્રમુખ પરાગ તેજુરાના જણાવ્યા મુજબ આંતરરાષ્ટ્રીય વેપાર મેળાના બીજા દિવસે સવારથી બી ટુ બી મીટિંગનો દોર શરૂ થયો હતો. જેમા ફોરેન બિઝનેસ ડેલિગેટસની જે પ્રોડક્ટની જરૂરિયાત હતી એ કેટેગરીમાં સ્થાનિક એકિઝબિટરને તેમની સાથે મુલાકાત કરાવી હતી. બન્ને વચ્ચે હેતુલક્ષી અને સફળ બેઠકોનો દોર ચાલ્યો હતો અને સ્થાનિક વેપારીઓને વિદેશ વેપારના મોટા ઓર્ડર મળવાનું પ્લેટફોર્મ તૈયાર થયું હતું. બપોરના સમયે વુમન ડેલિગેશન સાથે સ્થાનિક મહિલા વપારીઓના જૂથની બેઠક યોજાઇ હતી. જેમાં જુદી જુદી કેટેગરીના વીસથી ત્રીસ મહિલા વેપારીઓએ તેમની પ્રોડક્ટના વેચાણ માટે ફોરેન ડેલિગેટસ સાથે વાટાઘાટો કરી હતી. વેપાર મેળાના અંતે ચોક્કસ વેપાર ડીલ થવાના સંજોગો સર્જાયા હોવાનું તેમણે જણાવ્યું હતું.